Rørholtfjorden

Rørholtfjorden er en arm av innsjøen Toke som er en del av Kragerøvassdraget. Mens hoveddelen av Toke ligger i Drangedal kommune, ligger den sørlige enden av Rørholtfjorden i Bamble kommune. Fjorden er regulert, men er vernet mot videre kraftutbygging i henhold til Verneplan I for vassdrag.

Sør i fjorden ligger den øya Storøy, med det fraflyttede gårdsbruket Storøy gård som var innspillingssted for sesong syv av TV-serien Farmen.

 9000 år gammelt sjøvann 
Rørholtfjorden er en meromiktisk innsjø, det vil si at det nederste vannlaget er stillestående. I dette tilfellet består det av gammelt sjøvann, antakelig fra landhevinga etter siste istid for 8–9 000 år siden. Skillet går ved om lag 136 meter (1989), men saltvannet forsvinner gradvis. Forekomsten av saltvannet på bunnen av innsjøen ble oppdaget på 1950-tallet, og i de påfølgende årene ble pumpet opp vann som ble tappet på flasker og solgt som suvenirer.

Andre meromiktiske innsjøer med gammelt sjøvann i Norge er Kilevann, Tronstadvatn, Salvatnet, Botnvatnet, Rørhopvatnet og Strandvatnet.

 Referanser 
Barland, K. 1991. Trapped seawater in two Norwegian lakes: Kilevannet, a "new" lake with old trapped seawater, and Rørholtfjorden. Aquatic Sciences. 53. 90-98.

Kategori:Innsjøer i Drangedal
Kategori:Innsjøer i Bamble
Kategori:Kragerøvassdraget
Kategori:Meromiktiske innsjøer